Exqrch/javanese-Komodo-pixelgpt huggingface dataset:
Rica Ericson ya iku sawijing panulis kang nyerat akèh buku kang ngrembug tetuwuhan Ostrali lan sujarah Ostrali
Dhèwèké nyambut gawé ing babagan fisiologi dhasar stylidium ing taun 1980an lan 1990an ing laboratorium Dr
Goeff Findlay ing Universitas Flinders, Ostali Kidul
Panalitèn babagan tetuwuhan iki banjur diterusaké, mliginé ana Ostali Kulon, amarga ing laladan iku akèh spèsies Stylidium kang ditemokaké
Ing ngisor iki disebutaké sawenèh spèsiès Stylidium: Carané ngrumat
Tetuwuhan stylidium lumrahé ora dibudhidayakaké lan angel anggoné nandur ing kebon
Spèsiès S.graminifolium angel dhéwé dibudhidayakaké dibandhing spèsiès liyané, amarga lemah kang dinggo nandur kudu digaringké kanthi apik lan manggon ing kahanan akèh soroté srengéngé utawa papan kang éyup.
Tetuwuhan iki bisa thukul ing sawijing wadah utawa pot
Cara ngakehaké winih tetuwuhan iki gampang.
Tlaga Dal Tlaga Dal ya iku sawijining tlaga kang kapernah ing Srinagar, Jammu lan Kashmir, Indhi
Tlaga Dal ya iku tlaga kang ancas bakuné kanggo wisata
Saliyané wisata, kagiyatan kang bisa ditemoni ya iku budidhaya iwak
Tlaga iki dumadi saka lima ledhokan lan éwonan saluran
Tlaga iki tlaga gedhé dhéwé kaloro ing laladan Jammu lan Kashmir
Tlaga iki dikupengi déning gunung lan sakpinggiré tlaga akèh taman lan kebon buwah
Tlaga Dal iku sawijining tlaga kang manggon ing masarakat Himalaya
Tlaga iki duwéni amba udakara 21 km persagi, lan duwéni jero rerata 1,42 mèter
Titik jero dhéwé ing tlaga iki ya iku 6 mèter
Isi banyu ing tlaga iki 9,83 yuta mèter kubik
Tlaga iki dikupengi gunung Zambarwan lan Puthuk Shankaracharya
Ing sapinggiré tlaga iki akèh taman, kebon buwah, lan sawenèh yasan tilasan Mughal
Gunggung tlaga lan laladan ing sakupengé yaiku 316 km persagi
Lemah ing sakupengé tlaga iki digunakaké masarakat kanggo makarya kang dumadi saka tabèl ing ngisor iki
Tlaga Dal kalebu tlaga subtropis kang diilèni déning éwonan saluran
Tlaga Dal mili menyang saluran liyané udakara 0,28 m3/s
Salah siji saluran kang dadi ilèné tlaga iki ya iku Telbal Nallah
Ilèné banyu (dhèbit) banjir ing Tebal Nallah akèh dhéwé ya iku 141,5 m3/s, nanging ing banjir taun 1973 ing Telbal Nallah, dhèbité udakara 113 m3/s
Tlaga Dal diancasaké kanggo papan plesir lan nyambut gawé
Pagawéyan kang bisa ditemoni ana ing tlaga iki kaya ta budhidhaya iwak lan nandur rumput sagara
Kagiyatan kang akkèh dhéwé dilakoni ing papan iki ya iku plesir
Prahu omah lan shrikara
Ing abad 20, wong Inggeris lunga menyang Srinagar amarga kanggo ngedohi hawa panas ing negara sisih kidul
Amarga wong Inggeris ora kena ngyasa omah ing lemahé padunung, mula wong-wong iku padha nggawé prahu omah
Prahu-prahu omah saiki digawé kaya ta prahu kang dibangun ing taun 1930an, nanging duwéni fasilitas kang pepak
Prahu-prahu iku mau dipernahaké ing pinggiré tlaga lan ditata kanthi éndah
Manggon ing prahu iki bisa diumpamakaké kaya manggon ing sawijing "cottage" ing pinggir pasisir
Prahu iku duwéni kamar udakara cacah loro nganti papat.
Saben prahu ora ana kunciné, nanging dijaga déning petugas
Menawa arep mangan, panganan cumepak ing ruwang mangan ing jero kapal kang diladi déning panjaga
Shrikara ya iku sawijing prahu kang bisa bisa disebut minangka taksi air
Dawané shrikara ya iku 15 ft kanthi duwéni tedheng/ kanopi
Prahu iki digawé saka kayu wit déodar
Shrikara dilakokaké déning rong uwong kanthi diwelah
Lungguhan ing shrikara iki empuk, mula para turis bisa slonjoran lan nyawang sesawagan tlaga
Tlaga Nagin asring dianggep kapisah saka Tlaga Dal, saknyatané tlaga iki pérangan saka Tlaga Dal
Tlaga Nagin kapernah ana sisih wétan kutha lan ing èrèngé gunung Zambarwan
Tlaga Nagin dikupengi déning Puthuk Shankaracharya (Takht-e-Sulaiman) ing sisih kidul dan Hari {arbat ing sisih kulon
Dalan menyang tlaga iki namung bisa diléwati déning sepédha utawa kanthi lumaku
Dalan iku kanggo nyaluraké banyu saka sumber menyang kutha Srinagar wétan
Chasme Shahi ya iku sawijining taman cilik dhéwé saka taman Srinagar Mughal
Taman iki duwé amba 108 meter x 38 meter.Taman iki kapernah ana ing dhuwuré Taman Nehru ing pucuké puthuk
Tuk saka taman iki duwéni khasiat kanggo ngobati penyakit
Taman iki ditata déning Ali Mardhan Khan ing taun 1632
Taman iki dumadi saka telu pérangan, ya iku saluran banyu, grojogan, lan pontèn
Hari Parbat yaiku sawijining bètèng tilasan Mughal kang manggon ing pinggiré Tlaga Dal
Bètèng iki kapernah ana ing pucuké pèrèngan Sharika
Yasan iki dibangun nalika pamaréntahan Akbar
Ing jaman saiki, bètèng iki digunakaké kanggo tentara
Miturut dongèng masarakat, pèrèngan ing yasan iki wiwitané tlaga kang gedhéné kaya sagara kang dipanggoni déning iblis kang jejuluk Jalobhava
Banjur Déwi Sati nguncali kerikil ing iblis iku banjur mati
Kerikil iku dumdi yasan Hari Parbat kang diurmati déning masarakat sakiwa-tengené
Plesir menyang Tlaga Dal bisa nganggo manéka kendaraan
Tlaga iki cedhak karo papan anggegana ing Badgam, kang adohé 7 km saka tlaga.
Tlaga Dal iku bisa kasebut nalika tlaga masarakat, mula masarakat kanthi gampang menyang papan iki, amarga tlaga iki kagayut marang dalan-dalan ing Indhi
Nanging laladan tlaga iki ora diliwati sepur, amarga durung lumadiné rèl ing tlatah iki
Rèl sepur kang cedhak dhéwé ana ing 18,8 km saka papan iki.
Kali Rogue Kali Rogue yaiku sawijing kali kang mili ing negara pérangan Oregon, Amerika Sarékat
Kali iki dawané 346 km, kang mili mengulon saka Pagunungan Cascade menyang Samodra Pasifik lumantar Pasisir Gold
Kali iki dadi kali kang dawa dhéwé ing laladan Orégon
Kali Rogue misuwur minangka papan kanggo nggolèki iwak salmon lan ladinan perahu kanthi kwalitas kang apik
Kali iki kaperang dumadi saka papan plesir dawané 45,3 mil, papan kanggo sesawangan dawané 33,2 mil, lan alas 125 mil
Kali iki mili diwiwiti saka sisih kuloné kutha Grant Pass, kali Applegate, banjur mili mengalor ngliwati èrèngan Hellgate, banjur menggok mengulon menyang Grave Creek
Banjur banyu kali iki mili ing sisih loré pagunungan Klamath, banjur mili menyang Mule Creek lan Blossom Bar
Miliné banyu banjur dadi rendhet nalika ngliwati èrèngan Huggins lan Clayhill Stillwater
Kali iki mili ing kutha Agness banjur ketemu karo kali Illinois, banjur mili ing èrèngan Copper
Ing èrèngan Copper ambané kali luwih jembar lan ilèné luwih rendhet
Banjur kali iki mili menyang Lobster Creek, kang dadi pungkasané ilèné kali
Wiwitané kali Rogue didunungi padunung asli, wong Indian, kang cacahé éwonan
Papan iki misuwur amarga akèh wong kang bebedag kèwan kanggo diujupuk kulité, banjur didol déning para juru niaga
Papan iki banjur misuwur amarga akèhé wong pakulitan putih kang manggon ing papan
Papan iki banjur misuwur kanggo para juru tambang emas
Ing taun 1850, kali Rogue misuwur minangka papan kang ngasilaké emas
Mula kali iki narik wigati wong-wong kaya ta juru tani, juru ternak, lan juru tambang
Kedadéan iki ndadèkaké gèsèh antarané warga kulit putih lan padunung asli laladan iki, wong Indian
Puncaké perang iki ing tahun 1855-1856
Akibat saka kedadéan iki yaiku padunung asli Amérika dipindhaké ing papan "penampungan"
Wong kang urip ing èrèngé kali Rogue, angel kanggo sesambungan donya jaba
Sanadyan laladan prodhuksi emas iku amba, nanging cacahé sithik
Ing jaman saiki, kagiyatan tambang wis ora ana, nanging sisa-sisa piranti tambang kaya ta pabrik, pipa, saluran, lan jembatan isih bisa ditemoni
Kali Rogue yaiku habitaté manéka iwak, kaya ta iwak trot, salmon coho, salmon chinook, lan sturgeon ijo
Carané iwak-iwak mau ngendhog nganti cara kang alami
Iwak kang déwasa wiwitané nyimpen endhogé nganggo zat saka kali
Endhog-endhog mau banjur disimpen ing kerikil ing sawenèh sasi
Sawisé endhog mau netes, sawenèh spèsiès kaya ta salmon coho lan sturgeon ijo manggon ing kali kira-kira siji nganti telung taun.
Nanging salmon chinook lunga menyang sagara lan balik manèh ing kali iki kanggo ngendhog manèh
Saliyané iwak, ing kali iki uga bisa ditemoni beruang ireng, rusa, berang-berang, lan bango
Udakara 100.000 iwak salmon lan trot saben tauné pindhah ("migrasi") ing kali iki, mula iwak salmon lan trot bisa jejuluk iwak kang prodhuktif ing Pasisir Barat
Anak kali Rogue kang gedhé dhéwé yaiku kali Illinois, kang dadi papan panggoné iwak salmon lan trot liar lan uga ndadèkaké papan iki minangka omah kanggo tetuwuhan kang langka
Kagiyatan plesir ing laladan iki kaya ta mancing, muter-muter ing kali nganggo prahu, numpak prahu motor, kémah, lumaku-lumaku, dhédhé nganggo soroté srengéngé, golèki emas, nglangi, nyupir ing sapinggiré kali, lan deleng sesawangan saindhengé kali
Mula saben tauné kali Rogue bisa narik wigatiné para turis udakara setengah yuta
Sakpinggiré kali iki akèh ditemoni taman-taman
Taman-taman iki ngladhi papan kanggo kèmah kang dawané telung mil
Ing cedhaké taman ana dalan kanggo lumaku-lumaku udakara 1,25 mil
Ing cedhaké taman mau ana papan plesiran liyané kaya ta Taman Nasional Tlaga Crater, Monumèn Nasional Guwa Orégon, Jacksonville, Festival Shakespeare Ashland, lan Festival Musik Britt
Papan-papan iku mau cedhak marang toko-toko lan museum
Salah siji taman ing pinggiré kali Orégon yaiku laladan plesir TouVelle
Taman iki manggon ing èrèngé Table Rocks
Ing taman iki para wisatawan bisa mancing, nonton kèwan-kèwan, renang, lan numpak prahu
Taman iki ora adoh marang "suaka marga satwa" Denman, yaiku papan kang dadi panggon pindhahé ("migrasi") menèka manuk
Papan iki uga dadi papan pindhahé iwak salmon lan trot
Saliyané laladan plesir TouVelle, kali iki duwé laladan plesir Joseph H
Stewart kang saka Taman Nasional Tlaga Crater udakara 40 mil
Laladan iki dadi wiwitané kanggo plesir ing laladan Orégon sisih kidul
Laladan iki duwéni sesawangan marang "reservoir" Lost Creek
Sesawangan iki laladan iki yaiku wit kornifèr kang gedhé-gedhé lan manéka kèwan
Ing papan iki ana dalan kang dawané 11 mil, kang digunakaké kanggo lumaku-lumaku lan nyepédha
Ing papan iki para plancong bisa nyéwa prahu kanggo mancing
Iwak kang bisa ditemoni ing laladan iki kaya ta iwak trot lan bass
Ing sakiwa tengené kali iki dikupengi déning èrèngan kang dhuwur lan kuwat
Èrèngan iku duwéni piguna kanggo nglindhungi laladan értali kali
Ing èrèngan kali iki bisa ditemoni manéka kèwan lan tetuwuhan
Saliyané iku, ing èrèngan bisa ditemoni grojogan kang ana ing sapinggiré kali
px;"> Sesawangan Kali Rogue, kang dideleng saka érengé Table Rocks.
Taman Nasional Glacier Taman Nasional Glacier yaiku sawijing taman nasional kang kapernah ing wewatesan antara Amerika Sarékat lan Kanadha
Taman nasional iki duwéni kali kang dawané luwih saka 1.500 mil lan 700 tlaga, rawa, lan kolam
Ékosistem ing taman iki ora keganggu lan utuh amarga (1) taman iki dikukuhké taun 1910, mula ékosistemé karumat lan kajaga kanthi suwé lan (2) ambané taman iki (luwih 1 yuta are) dikupengi déning alas kang dijaga
Hawa ing Taman Nasional Glacier ora bisa dikira-kira kanthi gampang
Lumrahé papan iki adhem lan akèh salju, uga bisa adhem banget kanthi udan salju
Hawa ing taman nasional iki bisa kanthi èkstrim
Tuladhané ing usum panas, yaiku bisa panas ing wayah awan lan bisa adhem njekut ing wayah wengi
Nalika tahun 1980an lan 1990an hawa ing wayah awan hawané adhem banget kaya ta hawané wayah wengi ing tahun 1940an
Sanadyan wayah awan, wong kang padha plesir ing papan iki diprayogakaké nggawa klambi kang kandhel
Amarga sawektu-wektu hawané bisa dadi adhem banget
Hawa ing taman nasional iki bisa diperang ing rong jinis amarga diperbawani déning kaanan géografi
Taman nasional iki kapernah ing antarané Samodra Pasifik lan Samodra Artika
Angin kang saka kulon (Samodra Pasifik) ngasilaké hawa kang anget, mula ing sisih kulon hawané bisa luwih 90 °F lan asring udan
Nanging angin saka lor-wétan (Samodra Artik) nggawa hawa adhem lan garing
Kéwan lan tetuwuhan ing taman nasional iki manéka werna, amarga papan iki manggon ing antarané déning Samodra Pasifik, Samodra Atlantik, lan Teluk Hudson
Taman nasional Glacier lan Taman Nasional Waterton dikukuhaké minangka cagar biosfer nagarantara situs warisan donya (World Heritage Place) ing taun 1995
Manéka kéwan dumunung ing Taman Nasional Glacier
Kéwan-kéwan iku kalebu ing taksonomi kulawarga amfibi, manuk-manukan, kéwan gegremetan, iwak-iwakan, reptile, lan mamalia
Taman Nasional Glacier iku dadi omah déning 6 spésies amfibi
Spesiés iku antarané: Manuk-manukan
Taman iki duwéni spésies manuk luwih saka 260 jinis
Spésies kang akeh amarga taman nasional iki duwéni kahanan lemah lan banyu kang akèh
Lingkungan iku kahanan kang cocok dinggu urip manuk
Spésies manuk kang urip ing papan iki antarané: Iwak-iwakan
Iwak kang urip ana taman nasional iki akèh-akèhané jinis trout
Iwak iku urip ing danau sisih kulon taman nasional iki.
Kéwan gegremetan ing taman nasional iki duwéni spésies udakara cacah 5 yuta
Kéwan gegremetan iku antarané kewan gegremetan iku dhéwé, temangga, lan klabang
Kéwan iku akeh urip ing lemah lan kayu-kayu kang gapuk amarga kéwan-kéwan iku padha mangani samubarang kang mati banjur diolah dadi nutrien kang bisa nyuburaké lemah
Kéwan mamalia kang urip ing taman iki udakara 71 spésies
Mamalia cilik nganti mamalia gedhé urip ing taman iki
Mamalia iku antarané: Rèptil
Rèptil kang manggon ana taman nasional iki udakara ana 3, yaiku: Tetuwuhan
Tetuwuhan kang urip ing taman iki manékawerna amarga taman iki manggoni 4 provinsi kapernah ing antarané 3 laladan banyu (Arktik, Atlantik, lan Pasifik)
Variasi tetuwuhan antara lor lan kidul béda, amarga anané separuh taman sisih lor kalebu alas tadhah udan
Taman Nasional Glacier iku omah kanggo 1.132 spésies tetuwuhan vaskulèr
Ana 88 tetuwuhan tahunan lan 804 tetuwuhan janganan
Tetuwuhan ing taman iki antarané rumput, paku-pakuan, jamur, kembang, lumut, lichen
Taman nasional iki adoh marang kutha-kutha gedhé ing Amérikah Sarékat lan Kanadha
Menawa plesir ing taman nasional bisa numpak pesawat lan mudhun ing Papan Anggegana Kalispel Montana
Menawa arep mubeng-muben ing taman iki bisa numpak Bus Abang (Red Bus) kang dikemunah déning Ford Motor Company
Bus iki bisa nganggkut 17 panumpang, lan dhuwuré kebuka supaya para panumpang bisa deleng sesawangan ana taman nasional
Bahan bakar bus iki nganggo LPG lan propana, supaya lingkungan luwih aman
Kagiyatan kang bisa dilakoni ing taman nasional iki kaya ta munggah bukit, mancing, kémah, fotografi, nyepédha, numpak perahu lan nganjat gunung.
Basa Malayu Bali Basa Malayu Bali atawa uga disebut Basa Loloan ya iku jinis Basa Malayu krèol kang dituturaké karo suku Malayu ing kecamatan Negara lan Melaya, Kabupatèn Jembrana, Bali
Basa Malayu Bali sumebar ing kampung Loloan Barat lan Loloan Timur ing loro kecamatan wau
Suku Malayu kang ana ing Loloan iku asalé saka Malayu saka Pontianak lan Trengganu uga Suku Makassar lan Wong Bugis awit abad 17
Basa iki didayani karo basa Bali ing kosatembung lan ing ater-ateré
huruf vokal ê ing èjaan Latin basa Melayu Bali diwaca e pepet.
Crita rakyat Indonésia Crita rakyat Indonésia ya iku salah sijining jinis sastra lawas kang dadi warisan budaya ing Indonésia
Crita rakyat iku kalebu salah sijining "genre" sastra lisan utawa sastra oral amarga crita rakyat dicaritakaké kanthi gethok tular utawa lisan liwat crita déning masarakat siji ing masarakat liyané
Crita rakyat uga bisa dicritakaké déning wong tuwa marang anaké
Saben dhaérah lan saben ètnis ing Indonésia nduwèni crita rakyat kang béda-béda
Umumé, crita rakyat ing Indonésia iki warisan saka leluhur kang diwarisaké kanggo masarakat lan generas-generasi enom
Crita rakyat kang ana ing Indonésia uga nduwèni piwulang moral kanggo masarakat
Akèh saka crita rakyat ing Indonésia iku dimulai saka tradhisi lisan kang dicritakaké déning wong tuwa marang anaké lan dicritakaké déning pandongeng ing sawetara désa ing Indonésia
Ing tradhisi Melayu, crita rakyat bisa dicritakaké kanthi wujud hikayat
Ing tradhisi Jawa, crita rakyat uga bisa dicritakaké kanthi awujud kakawin utawa babad
Tokoh-tokoh kang dicritakaké ing crita rakyat biyasané awujud manungsa, kéwan, utawa déwa déwi
Crita rakyat Indonésia uga nduwèni unsur-unsur crita, ya iku unsur intrinsik lan unsur ekstrinsik
Unsur intrinsik ya iku unsur kang ana ing njero crita lan unsur ekstrinsik ya iku unsur kang ana ing njaba crita
Unsur intrinsik ing crita rakyat Indonésia iku, kaya ta tema crita, lakon-lakon crita, prastawa, lan latar prastawa
Latar prastawa bisa dibagi dadi latar wektu, latar papan panggonan kadadéyané crita, lan latar swasana crita
Unsur ekstrinsik ing crita rakyat Indonésia iku, kaya ta kahanan sosial kang ana ing lingkungan sakubengé
Wos utawa piwulang ya iku salah sijining unsur penting kang kudu ana ing crita rakyat Indonésia lan mbangun dalané crita
Wos bisa dadi amalan urip masarakat kang maca
Crita rakyat ing Indonésia ora mung dadi crita kang kondhang ing masarakat
Nanging, crita rakyat uga nduwèni wos kang mupangat kanggo kauripan masarakat
Wos-wos kang ana ing crita rakyat Indonésia ya iku wos pendhidhikan kang nduwèni mutu lan kwalitas kanggo wong kang maca, utamané bocah-bocah
Wos pendhidhikan bisa kanggo renungan bab kauripan ing masarakat lan dadi "suri tauladan." Crita rakyat akeh kang nduwèni wos kang bisa mbangun alégori moral nggunakaké karakter simbolik saka jaman biyèn
Karakter simbolik iku bisa dadi amalan kanggo para masarakat kang maca
Wos kasebut bisa dijupuk saka karakteré para lakon, kaya ta crita rakyat kang nyaritakaké tindak tanduk bocah marang wong tuwa utawa tindak taduk para lakon crita marang lingkungan sakubengé
Saliyané wos pendhidhikan, crita rakyat ing Indonésia uga nduwèni wos panglipur kanggo masarakat
Wos panglipur bisa katon ing lakuné crita kang dilakokaké déning para lakon
Wos panglipur bisa katon uga ana ing dalan critané crita rakyat mau
Wos panglipur bisa katon ana ing jinis crita rakyat, ya iku dongèng amarga crita ing dongèng iku tujuwané kanggo nglipur bocah-bocah
Crita rakyat uga bisa nambah kamampuan basa para bocah sekolah amarga bocah-bocah bisa ngrungokaké lan nyaritakaké isi crita rakyat kang wis diwaca.
Crita rakyat ing Indonésia iku ana maneka warna jinisé, ya iku mite utawa mitos, legenda, lan dongèng
Mitos ya iku crita babagan dewa lan pahlawan
Crita kang ana ing mitos biyasané crita babagan mula bukané saindenge donya, manungsa, lan bangsa
Mitos uga bagian saka crita rakyat kang nyaritakaké babagan makluk-makluk kang ana gegayutané karo kaciptané saindenge donya utawa makluk-makluk kang nduwèni prabawa ing dhaérah kang dicritakaké
Mitos uga kalebu salah sijining bentuk saka crita rakyat kang nduwèni piwulang moral kanggo masarakat
Panyebaran crita saka mitos iki umumé padha kaya déné crita rakyat, yaiku gethok tular saka masarakat siji ing masarakat liyané liwat crita lisan
Crita ing mitos biyasané babagan makluk-makluk mitologi, kaya ta dewa-dewa, pahlawan supranatural, manungsa, lan bisa waé babagan panggonan
Nanging, akèh masarakat kang pracaya yèn crita ing mitos iku nyata lan akèh uga kang pracaya yèn critané mung fiksi amarga ora bisa dibuktekaké
Conto mitos kang kondhang ana ing Indonésia, kaya ta: Legenda
Legenda ya iku sastra lawas awujud crita rakyat kang ana gegayutané karo prastawa sajarah
Prastawa sajarah iku bisa sajarah panggonan utawa dhaérah
Crita kang ana ing legenda biyasané prastawa kang wis tau kadadéyan ana ing donya, salah sijining crita mula bukaning dhaérah ing Indonésia utawa panggonan wisata
Legenda uga nduwèni unsur-unsur kaya ta alur utawa dalan crita lan lakon-lakon kang mbangun lakuné crita
Legenda biyasané uga awujud crita kang ana ing legenda iku uga nyaritakaké babagan bocah-bocah kang tindak tanduké ora nyenengaké marang wong tuwané lan akhiré bocah iku nemoni bebaya utawa dibendoni déning wong tuwané.Conto legenda kang kondhang ing Indonésia, kaya ta: Dongèng
Dongèng ya iku salah sijining crita rakyat kang critané ora nyata ana ing kauripan masarakat
Dongèng uga sarana kanggo panglipur bocah-bocah amarga kang dicritakaké ing dongèng iku awujud fabel utawa dongèng babagan kéwan, dongèng biyasa kang lakoné manungsa biyasa, dongeng lelucon utawa anèkdot, lan dongèng kang awujud crita-crita panglipur liyané
Crita-crita ing dongèng biyasané dicritakaké marang bocah-bocah cilik dadi crita sadurungé turu
Crita kang dicritakaké déning panulis dongèng iku biyasané ngandhut wos pendhidhikan, panglipur, kabijaksanaan, tatatrapsila, kaprawiran, kasabaran, lan wos-wos utawa piwulang moralitas liyané kanggo bocah-bocah kang maca utawa kang ngrungokaké critané saka wong tuwa
Motif crita lan karakter kang ana ing dongèng nduwèni ciri khas, ya iku sedhengan
Karakter kang digambaraké ana ing dongèng biyasané awujud putri, kéwan-kéwan kang bisa ngomong, pangawulan, buta, naga, peri, jaran, penyihir, ibu tiri, lan karakter liyané kang ora ana ing donya
Conto dongèng kang kondhang ana ing Indonésia, kaya ta:
Winny Oktavina Kandow Winny Oktavina Kandow yaiku salah siji pamain badminton saka Indonesia kang sakawit main ing nomer gandha putri lan saiki ing gandha campuran
Dhèwèké lair ing desa Tewasèn, Minahasa Kidul, Sulawesi Lor
Juru latih gandha campuran PBSI yaiku Richard Mainaky mutusaké sawisé Lilyana Natsir kang dadi tandhemé Tontowi Ahmad wis pensiun ing taun 2018 kepungkur bakal duwè pangganti, yaiku Winny
Richard duwe panemu yèn Winny bakal kapasangaké ing turnamèn badminton Éropa kaya ta "Barcélona Spanyol Masters", "Jerman Open", lan "All England"
Winny kang minangka pamain saka klub Tangkas Intiland Jakarta, kasil nggayuh juwara gandha campuran tingkat nasional kang tandhemé yaiku Yeremia Rambitan, jalaran prestasi kasebut dhèwèké bisa lumebu ana ing Pelatihan Nasional PBSI ing Cipayung
Winny miwiti mèlu lumebu ing kajuwaraan nasional kang diadani ing Pangkal Pinang kalawan Akbar Bintang Cahyono, lan kaloroné kasil nyabet juwara siji senadyan ing turnamèn kaloroné udu pasangan kang dianggep manjila
Dhèwèké samsaya kaloka sawisé bisa ngancik babak semifinal "Singapore Open" 2018 bareng Akbar, nanging bisa dikalahaké kanca sanegara yaiku Tontowi Ahmad lan Lilana Natsir ing tetandhingan rong set kang ketat
Winny kasil nggayuh gelar internasional sepisané kanthi menang "Hyderabad Open" 2018
Minangka pamain badminton Winny wis wola-wali ganti mitra main, wiwit ing gandha putri tumeka gandha campuran
Pandhékar Pandhékar ya iku uwong kang remen nyinau babagan silat (dolanan pedhang lan sapanunggalané)
Gelar Pendèkar iki ora bisa dikaké marang sembarang wong lan ora bisa dituku
Ora kabéh kang wis jejuluk master duwéni jejuluk pakurmatan (kaya ta jejuluk kesatria)
Jejuluk iki ana marga biayasané mbela wong kang ora duwé daya ing masyarakat,utawa lagi ditindhas
Nanging, ing jaman modhérn, utamané saliyané ana ing Asia Tenggara iku bisa uga disebut grandmaster
Menawa éntuk jejuluk pendhékar kang sejati kudu bisa nguwasani aspék-aspék saka béla dhiri iki
Aspék iki kaya ta téknik, pranti kanggo gelud raga lan jiwa, uga ngerti carané pengobatan kanthi cara tradhisional
Mula, jejuluk pendhékar ora mung instruktur utawa pakar ing ulahraga
Pandhékar iku manèka werna babagan
Bisa wujudé pejuwang, dhokter ing tardhisional lan kudu wicaksana
Akéh fokus ing kéné iki, ateges ora kabéh kudu dikuwasani
Bisa fokus ana ing olahraga kaya ta téknik gelud
Bisa uga fokus ana ing cara agama (rèligius)
Ana jejuluk "silat kang sejati" iku ku bisa digunakaké ana ing kabéh situasi nalika ing paprangan utawa kondhisi bebaya
Kanggo ningkataké prigel lan kemampuan saka para pendhékar supaya imbang, prelu méditasi utawa biyasa diarani tapa
Keseimbangan iki biyasané di arani Yin lan Yang
Iki diijupuk saka wejangan wong Cina
Miturut filsafat Cina, Yin lan Yang iku konsép saka dualisme kang nggambaraké 'peteng-padhang' utawa 'négatif-positif'
Konsép iki, antara siji lan sijiné uga padha gayut lan njangkepi
Ing kosmologi Cina, kabéh material ing donya iki dadi siklus Yin lan Yang
Kaya ta karakter lanang karo wanita, seksualitas, lan siklus mangsa
Ing jaman biyén dicritakaké ing crita Melayu, kaya mangkéne iki kalebu ngelmu kang esotèrik
Ngelmu iki bisa dikuwasani prelu tirakat tartamtu
Kaya ta pasa kang suwé lan kudu tapa ing guwa, alas, kuburan lan ora wedi mati
Duwé mental kang kaya mangkéné iki wis mateng kanggo ngadhepi bebaya nalika perang
Ana wejangan uniné "saka pucuk rambut nganti pucuking sikil bisa dadi gaman"
Bisa uga, Pandhékar bisa nglawan mungsuh migunakaké pikiran tanpa ngeyuk awaké lawané
Ora galebo, wong kang kena iki bakal langsung lara
Ing jaman biyen, dicritakaké yén pandhékar iki mesthi bisa lumayu banter, ngilang ana ing keluk, bisa dadi wong liya, lumayu ing dhuwur banyu, munggah ing mlumpat saka payon ing payon.